#Python -da nəyi niyə öyrənim part 8

#Module #Library #Framework #Package anlayışlarının pythonda qarşılıqlı müqayisəsi

Əgər siz Python-da yenisinizsə, onun bütün kitabxanaları, paketləri, modulları və çərçivələri ilə bağlı çaşqınlıq yarana bilər. Məzmundan, adətən başa düşə bilərik ki, bunlar bəzi kod parçalarıdır. Amma onların arasında fərq nədir? Bu yazıda Python modulları, paketləri, kitabxanaları və çərçivələri arasındakı fərqi sadə dillə və qısa fikirlə izah etsək:

* Kitabxanalar daxilində adətən bir neçə python paketini saxlayır.
* Python paketlər adətən daxilində bir neçə python alt paketləri və ya python modulları saxlayır.
* Python modulları isə daxilində obyektlər, funksiyalar və s. modular kod parçaları saxlaya bilən .py sonluqlu fayllardır.

Python framework -lər isə burada ayrılır :

Kitabxanalara oxşar cəhəti :

* Python framework -lər də proqramçılara inkişaf prosesini sürətlə izləməyə kömək edən modullar və paketlər toplusudur.

Python libraries -dən fərqli cəhəti – Python framework -lər adətən kitabxanalardan daha mürəkkəbdir:

* Python libraries -də xüsusi əməliyyatları (misal üçün sırf kimya və ya sırf fizika ilə əlaqədar və digər elm texnika texnologiya və s. sahələrinə aid) yerinə yetirən python paketlər mövcud olur. Python framework -lər application -un əsas axınını və arxitekturasını özündə daşıyır. Misal olaraq, Web development, Data Science, Mobile App Development, Embedded app development framework -ləri və s.

Daha müfəssəl izah(İngiliscə) : <https://learnpython.com/blog/python-modules-packages-libraries-frameworks>

Şərhlər əlavələrinizə açıqdır.